ดราก้อนเควสต์ XI

ดราก้อนเควสต์ XI () เป็นเกมหลักภาคที่สิบเอ็ดในชุดเกมดราก้อนเควสต์ พัฒนาและจัดจำหน่ายโดยสแควร์เอนิกซ์ ออกวางจำหน่ายแล้วเมื่อวันที่ 29 กรกฎาคม ปี 2017 ในฉบับภาษาญี่ปุ่นบนเครื่อง PlayStation 4 และเครื่อง Nintendo 3DS ส่วน Nintendo Switch อยู่ในระหว่างการพัฒนา  และมีกำหนดวางจำหน่ายฉบับภาษาอังกฤษในวันที่ 4 กันยายน 2018 โดยภาคนี้ใช้เทคโนโลยี Unreal Engine 4 ทำให้ได้กราฟิกที่มีความคมชัดสูงและเสมือนจริง

 การวางเนื้อเรื่อง 
ตัวละครหลักของของดราก้อนเควสต์ XI คือเด็กหนุ่มไร้เดียงสาอายุ 16 ปี นามว่า อีเลเว่น (Eleven) ที่เติบโตขึ้นมาในหมู่บ้านในชนบทอันสงบสุข เมื่อต้องเข้ารับการทำพิธีเป็นผู้ใหญ่ เขาพบว่าตัวเองนั้นคือผู้กล้าที่ครั้งหนึ่งเคยได้ช่วยโลกไว้จากความมืดมิด ซึ่งได้กลับชาติมาเกิดใหม่พร้อมภาระหน้าที่อันใหญ่หลวง และยังพบว่าแท้จริงแล้วเขาไม่ได้เกิดที่หมู่บ้านแห่งนี้ แต่ลอยมากับแม่น้ำในคืนหนึ่งแล้วมีคนมาพบเข้า สมบัติเพียงชิ้นเดียวที่ติดตัวเขามีสัญลักษณ์ของราชวงศ์อยู่ 

อีเลเว่นจึงออกเดินทางไปพบพระราชาแห่งอาณาจักรเฮลิโอดอร์ เพื่อหวังจะคลายข้อสงสัยทั้งเรื่องผู้กล้าและชาติกำเนิดของเขา แต่อย่างไรก็ตามเมื่อเขาไปยังปราสาท พระราชากลับสั่งจับกุมเขาในฐานะที่เขาเป็นผู้กล้า และหาว่าเขาเป็นเมล็ดพันธุ์แห่งความมืด อีเลเว่นถูกนำตัวไปขังยังคุกใต้ดินและได้รู้จักกับเอริก โจรหนุ่มวัยไล่เลี่ยกัน เขาได้แหกคุกออกมากับเอริก และตัดสินใจออกเดินทางร่วมกับผู้กล้าเพื่อออกผจญภัยต่อไป

 ตัวละครหลัก 
 ชื่อฉบับญี่ปุ่น   ชื่อฉบับอังกฤษ  รายละเอียด อีเลเว่น (イレブン) ผู้จรัสแสง  (Luminary) ผู้กล้าแห่งแสงจากหมู่บ้านคับเบิลสโตน คามิว (カミュ) เอริก  (Erik) จอมโจร/นักล่าสมบัติ เวโรนิก้า (ベロニカ Veronica) จอมเวทย์สาวสายโจมตี ฝาแฝดกับเซรีน่า เซเนีย  (セーニャ) เซรีน่า  (Serena) จอมเวทย์สาวสายฟื้นฟู ฝาแฝดกับเวโรนิก้า ซิลเวีย (シルビア) ซิลแวนโด  (Sylvando) ชายหนุ่มนักเดินทาง จากเมืองพอร์โต วาลอร์ โร (ロウ) แร็บ  (Rab) ชายแก่ผู้เฝ้ารอวันที่จะได้พบกับผู้กล้า มาร์ทิน่า (マルティナ) เจด  (Jade) นักสู้สาวลึกลับ กษัตริย์เดลคาเดียร์  (デルカダール王) ราชาคาร์เนเลียน  (King Carnelian) พระราชาแห่งอาณาจักรเฮลิโอดอร์ เกรก  (グレイグ) เฮนดริก  (Hendrik) แม่ทัพแห่งอาณาจักรเฮลิโอดอร์ โฮเมรอส  (ホメロス) แจ็สเปอร์  (Jasper) แม่ทัพแห่งอาณาจักรเฮลิโอดอร์

 การวางจำหน่าย 
 เครื่องเล่น  ภูมิภาค  วันวางจำหน่าย  หมายเหตุ  Nintendo 3DS  ญี่ปุ่น  29 กรกฎาคม 2017  PlayStation 4  ญี่ปุ่น  29 กรกฎาคม 2017  ทั่วโลก  4 กันยายน 2018  Microsoft Windows  ทั่วโลก  4 กันยายน 2018  Nintendo Switch  ทั่วโลก  24 กันยายน 2019 ฉบับ Dragon Quest XI S  PlayStation 4Xbox OneMicrosoft Windows  ทั่วโลก  5 ธันวาคม 2020 ฉบับ Dragon Quest XI S

Dragon Quest XI ทำยอดขายไปมากกว่า 2 ล้านชุดภายในสองวันหลังวางจำหน่ายในญี่ปุ่น โดยแบ่งเป็นฉบับ Nintendo 3DS จำนวน 1.13 ล้านชุด และฉบับ PS4 จำนวน 0.95 ล้านชุด และทำยอดขายรวมสะสมถึง 4 ล้านชุดในเดือนพฤศจิกายน 2018

ในเดือนกันยายน ค.ศ. 2019 มีการวางจำหน่ายลงเครื่องนินเท็นโด สวิตช์ ซึ่งใช้ชื่อเกมว่า Dragon Quest XI Sแฟน Dragon Quest เฮ เมื่อ ‘Dragon Quest XI’ เตรียมลง Nintendo Switch ปี 2019 24 ธันวาคม 2018 โดยมีการอัปเดตหลายอย่างที่เครื่องเล่นอื่นไม่มี อาทิ เพิ่มเนื้อเรื่องย่อยบางส่วน, สมาชิกปาร์ตี้สามารถเดินตามตัวละครเอก, ซาวน์แทรกแบบออร์เคสตรา, เพิ่มเสียงพากย์อังกฤษและญี่ปุ่น, เพิ่มระบบแต่งงาน (รวมถึงช-ช) เป็นต้น อย่างไรก็ตาม เกมเวอร์ชันสวิตช์แสดงผลที่ความละเอียดเพียง 720p ความถี่ 30fps ซึ่งยังเป็นรอง PS4 และ Windows อยู่มาก 

ในตอนแรก บริษัทนินเทนโดยืนยันว่า Dragon Quest XI S เป็นเกมฉบับเอ็กซคลูซีฟที่จะมีในเครื่องสวิตซ์เท่านั้น แต่ต่อมาในปี 2020 มีการพอร์ต Dragon Quest XI S วางจำหน่ายสำหรับเครื่องเกมอื่น

รางวัล

 ปี  รางวัล  ประเภท  ผล  อ้างอิง 2018 Famitsu Awards เกมแห่งปี   Excellence Prize  Game Critics Awards เกม RPG ยอดเยี่ยม   Golden Joystick Awards PlayStation Game of the Year   สุดยอดเกมแห่งปี  The Game Awards 2018 เกมสวมบทบาทยอดเยี่ยม   Gamers' Choice Awards Fan Favorite Role Playing Game   2019 D.I.C.E. Awards เกมสวมบทบาทแห่งปี   NAVGTR Awards Game, Franchise Role Playing   Italian Video Game Awards เกมแห่งปี   Best Narrative 

อ้างอิง

หมวดหมู่:ดราก้อนเควสต์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับนินเท็นโด 3ดีเอส
หมวดหมู่:เกมสำหรับนินเท็นโดสวิตช์
หมวดหมู่:วิดีโอเกมที่ออกวางจำหน่ายในปี พ.ศ. 2560
หมวดหมู่:วิดีโอเกมเล่นตามบทบาท